
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προθεσμίες και διαδικασία χορήγησης δωρεάν κρατι¬ 
κής αρωγής για ανακατασκευή κατοικίας ή για επι¬ 
σκευή, ανακατασκευή και αυτοστέγαση κτισμάτων 
που επλήγησαν από τις πυρκαγιές του Ιουνίου, Ιου¬ 
λίου και Αυγούστου 2007 σε περιοχές των Νομών 
Ηλείας, Μεσσηνίας, Λακωνίας, Αρκαδίας, Κορινθί¬ 
ας, Εύβοιας, Αττικής, Αιτωλοακαρνανίας, Μαγνησί¬ 
ας, Αχαΐας, Αργολίδας, Λάρισας, Άρτας, Θεσπρωτίας, 

Ζακύνθου, Φθιώτιδας Κεφαλληνίας και Βοιωτίας. 1 

Συμπλήρωση των διατάξεων της υπ’ αριθμ. ΠΙβ/Γ.Π. 
127307/21.1.2004 υπουργικής απόφασης «Καθορισμός 
όρων πώλησης ειδών οικοτεχνίας του Εθνικού Συμ¬ 
βουλίου Κοινωνικής Φροντίδας» (Φ.Ε.Κ. 159/2004 τ.Β').. 2 

Χορήγηση άδειας άσκησης επαγγέλματος Κοινωνικού 
Λειτουργού στον Μπαμπούση Δημήτριο του Αλεξάν¬ 


δρου. 3 

Χορήγηση άδειας άσκησης επαγγέλματος Κοινωνικού 

Λειτουργού στην Σμπόνια Ελπίδα του Αντωνίου. 4 

Μεταφορά μιας (1) κενής οργανικής θέσης Ε.Τ.Ε.Π. από 
το Πανεπιστήμιο στο Τμήμα Διδακτικής της Τεχνο¬ 
λογίας και Ψηφιακών Συστημάτων. 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην τροποποίηση Οργανισμού 
Εσωτερικής Οργάνωσης και λειτουργίας των Υπηρε¬ 
σιών της Νομαρχιακής Αυτοδιοίκησης Κορινθίας.... 6 


ΑΠΟΦΑΣΕΙ Σ 

Αριθμ. οικ. 7204/Α321 (1) 

Προθεσμίες και διαδικασία χορήγησης δωρεάν κρατικής αρω¬ 
γής για ανακατασκευή κατοικίας ή για επισκευή, ανακα¬ 
τασκευή και αυτοστέγαση κτισμάτων που επλήγησαν από 
τις πυρκαγιές του Ιουνίου, Ιουλίου και Αυγούστου 2007 σε 
περιοχές των Νομών Ηλείας, Μεσσηνίας, Λακωνίας, Αρκα¬ 
δίας, Κορινθίας, Εύβοιας, Αττικής, Αιτωλοακαρνανίας, Μα¬ 
γνησίας, Αχαΐας, Αργολίδας, Λάρισας, Άρτας, Θεσπρωτίας, 
Ζακύνθου, Φθιώτιδας Κεφαλληνίας και Βοιωτίας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.1978 Πράξεως Νομοθετικού 
Περιεχομένου του Προέδρου της Δημοκρατίας «περί απο- 


καταστάσεως ζημιών εκ σεισμών 1978 εις περιοχή Βορ. Ελ¬ 
λάδος κ,λπ. και ρυθμίσεως ετέρων τινών συναφών θεμάτων» 
που κυρώθηκε με το νόμο 867/1979 (Φ.Ε.Κ. 24/Α77.2.1979). 

2. Τις διατάξεις του ν. 1190/1981 (Φ.Ε.Κ. 203/Α730.7.1981) ο 
οποίος κύρωσε την από 26.3.1981 Πράξη Νομοθετικού Πε¬ 
ριεχομένου του Προέδρου της Δημοκρατίας «περί αποκα- 
ταστάσεως ζημιών εκ σεισμών 1981 και ρυθμίσεως ετέρων 
συναφών θεμάτων». 

3. Το άρθρο 10 του ν. 2576/1998 (ΦΕΚ 25/Α79.2.1998) «Βελ¬ 
τίωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

4. Τις υπ’ αριθμ. οικ 3828/ΤΣΕΠ 31.1/8.11.1995 και ΔΟ/114/1/ 
Φ.1331/27.9.2002 αποφάσεις του Υφυπουργού ΠΕ.ΧΩ.Δ.Ε και 
την υπ’ αριθμ. οικ/4767/Α312/21.9.2005 απόφαση Υπουργού 
ΠΕ.ΧΩ.Δ.Ε. σχετικά με την αναδιάρθρωση της Υ.Α.Σ. 

5. Τις διατάξεις της παρ.2 του άρθρου 1 του ν. 1283/1982 
(ΦΕΚ 114/Α717.9.1982) για τις προθεσμίες υποβολής αιτή¬ 
σεων δανειοδότησης των σεισμοπλήκτων κ.λπ.. σύμφωνα 
με τις οποίες εξουσιοδοτείται ο Υπουργός Δ.Ε. να ορίζει 
προθεσμία για την υποβολή ή συμπλήρωση δικαιολογητι- 
κών, των εμπρόθεσμων αιτήσεων, για τη χορήγηση στε- 
γαστικής συνδρομής προς αποκατάσταση των ζημιών από 
τους σεισμούς, πέραν της οποίας οι δικαιούχοι χάνουν το 
δικαίωμα δανειοδότησης. 

6. Την υπ’ αριθμ. οικ/1061/Α345/5.2.2002 (Ορθή επανάληψη 
27.2.2002) απόφαση Υφυπουργού ΠΕ.ΧΩ.Δ.Ε. «Προθεσμία 
υποβολής ενστάσεων κατά Πράξεων των Τομέων και Γρα¬ 
φείων Αποκατάστασης Σεισμοπαθών-Πλημμυροπαθών κ.λπ. 
και αιτήσεων για επανεξέταση κτιρίων». 

7. Το π.δ. 69/1988 (ΦΕΚ 28/Α718.2.1988) «Οργανισμός Γενι¬ 
κής Γραμματείας Δημοσίων Έργων», όπως ισχύει σήμερα. 

8. Την υπ’ αριθμ. Δ16α/04/773/29.11.1990 κοινή απόφαση 
Υπουργού Προεδρίας Κυβερνήσεως και Αν. Υπουργού 
ΠΕ.ΧΩ.Δ.Ε., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

9. Το προεδρικό διάταγμα 206/2007 (ΦΕΚ 232/Α719.9.2007) 
για το διορισμό των Υπουργών και Υφυπουργών. 

10. Την υπ’ αριθμ. οικ/5285/Α32/31.8.2007 κοινή απόφαση 
του Υπουργού ΠΕ.ΧΩ.Δ.Ε. και του Υφυπουργού Εσωτερικών, 
Δημόσιας Διοίκησης και Αποκέντρωσης, με θέμα: «Οριοθέ- 
τηση περιοχών για την αποκατάσταση των ζημιών σε κτίρια 
από τις πυρκαγιές του Αυγούστου 2007 σε περιοχές των 
Νομών Ηλείας, Μεσσηνίας, Λακωνίας, Αρκαδίας, Κορινθίας, 
Εύβοιας, Αττικής και Αιτωλοακαρνανίας». 

11. Την υπ’ αριθμ. οικ/5645/Α32/12.9.2007 κοινή απόφαση 
του Υπουργού ΠΕ.ΧΩ.Δ.Ε. και του Υφυπουργού Εσωτερικών, 
Δημόσιας Διοίκησης και Αποκέντρωσης με θέμα «Οριοθέτη- 
ση περιοχών για την αποκατάσταση των ζημιών σε κτίρια 
από τις πυρκαγιές του Ιουνίου, Ιουλίου και Αυγούστου 2007 

σε περιοχές των Νομών Αχαΐας, Μαγνησίας, Κεφαλληνίας, 
Κορινθίας και Αττικής». 

12. Την υπ’ αριθμ. οικ/6374/Α32/10.10.2007 κοινή απόφαση 
του Υπουργού ΠΕ.ΧΩ.Δ.Ε. και του Υφυπουργού Εσωτερικών 
με θέμα «Συμπληρωματική οριοθέτηση περιοχών για την 
αποκατάσταση των ζημιών σε κτίρια από τις πυρκαγιές 
του Ιουνίου, Ιουλίου και Αυγούστου 2007 σε περιοχές των 
Νομών Ηλείας, Αρκαδίας, Κορινθίας, Αργολίδας, Μεσσηνίας, 
Αχάίας, Λάρισας, Άρτας, Εύβοιας, Βοιωτίας, Θεσπρωτίας, 
Κεφαλληνίας, Ζακύνθου, Φθιώτιδας και Αττικής». 

13. Την υπ’ αριθμ. οικ/6996/Α32/31.10.2007 κοινή απόφαση 
των Υπουργών ΠΕ.ΧΩ.Δ.Ε. και Οικονομίας και Οικονομι¬ 
κών με θέμα «Παροχή πιστωτικών διευκολύνσεων για την 
αποκατάσταση των ζημιών σε κτίρια από τις πυρκαγιές 
του Ιουνίου, Ιουλίου και Αυγούστου 2007 σε περιοχές των 
Νομών Ηλείας, Μεσσηνίας, Λακωνίας, Αρκαδίας, Κορινθίας, 
Εύβοιας, Αττικής, Αιτωλοακαρνανίας, Μαγνησίας, Αχάίας, 
Αργολίδας, Λάρισας, Άρτας, Θεσπρωτίας, Ζακύνθου, Φθιώ¬ 
τιδας, Κεφαλληνίας και Βοιωτίας», αποφασίζουμε: 

Α. ΠΡΟΘΕΣΜΙΕΣ 

1. Οι ενδιαφερόμενοι, προκειμένου να τύχουν των πι¬ 
στωτικών διευκολύνσεων που ορίζονται στην υπ’ αριθμ. 
οικ/6996/Α32/31.10.2007 κοινή υπουργική απόφαση θα πρέ¬ 
πει να υποβάλουν εμπρόθεσμα αίτηση (όπως ορίζεται στην 
προαναφερόμενη κοινή υπουργική απόφαση) για: 

α) διενέργεια αυτοψίας στο πληγέν κτίσμα και έκδοση 
πορίσματος χαρακτηρισμού του κτίσματος. Η αίτηση πρέ¬ 
πει να συνοδεύεται από τίτλους ιδιοκτησίας (σε φωτοα¬ 
ντίγραφα εις διπλούν, εκ των οποίων το ένα αντίγραφο 
επικυρωμένο), φωτογραφίες του ακινήτου και τοπογραφικό 
διάγραμμα ή οδοιπορικό σκαρίφημα, 

β) χορήγηση δωρεάν κρατικής αρωγής για την επισκευή 
του κτίσματος, χωρίς να έχει προηγηθεί η έκδοση πορί¬ 
σματος χαρακτηρισμού του, εφόσον οι ενδιαφερόμενοι 
το επιθυμούν. Σε αυτήν την περίπτωση απαιτείται και η 
ταυτόχρονη υποβολή πλήρους φακέλου μελέτης επισκευής 
προκειμένου να εκδοθεί Άδεια Επισκευής. Η αίτηση αυτή θα 
συνοδεύεται από δικαιολογητικά που αναγράφονται παρα¬ 
κάτω σε σχετική παράγραφο και ο φάκελος της μελέτης 
επισκευής θα περιλαμβάνει τα στοιχεία που αναφέρονται 
στην απόφαση καθορισμού ελάχιστων υποχρεωτικών απαι¬ 
τήσεων για τη σύνταξη μελετών αποκατάστασης. 

2. Μετά τη διενέργεια αυτοψίας στο πληγέν κτίσμα από 
μηχανικούς της αρμόδιας Υπηρεσίας, εκδίδεται πόρισμα 
με το χαρακτηρισμό του κτίσματος. 

3. Το πόρισμα με το χαρακτηρισμό του κτίσματος θα πα- 
ραλαμβάνεται αυτοπροσώπως από τους ενδιαφερομένους 
ή από εξουσιοδοτημένο εκπρόσωπό τους, αφού προηγου¬ 
μένως ενημερωθούν τηλεφωνικά. Τα πορίσματα που τυχόν 
δεν παραληφθούν μετά την πάροδο δεκαπέντε (15) ημερών 
από την ημερομηνία έκδοσή τους, θα αποστέλλονται τα¬ 
χυδρομικούς με απόδειξη παραλαβής. 

4. Οι ενδιαφερόμενοι προκειμένου να τους χορηγηθεί 
δωρεάν κρατική αρωγή πρέπει να υποβάλουν στην αρμόδια 
Υπηρεσία: 

α) Εντός ενός (1) έτους, αίτηση με τα απαιτούμενα δι- 
καιολογητικά (όπως καθορίζονται παρακάτω) καθώς και 
πλήρη φάκελο μελέτης επισκευής, εφόσον πρόκειται για 
επισκευάσιμο κτίσμα, προκειμένου να εκδοθεί άδεια επι¬ 
σκευής και να χορηγηθεί δωρεάν κρατική αρωγή για επι¬ 
σκευή. Ο φάκελος της μελέτης επισκευής θα περιλαμβάνει 
τα στοιχεία που αναφέρονται στην απόφαση καθορισμού 
ελάχιστων υποχρεωτικών απαιτήσεων για τη σύνταξη με¬ 
λετών αποκατάστασης. 

β) Εντός έξι (6) μηνών, αίτηση με τα απαιτούμενα δικαι- 
ολογητικά (όπως καθορίζονται παρακάτω), προκειμένου 
να χορηγηθεί Βεβαίωση Καθορισμού δικαιούχου δωρεάν 
κρατικής αρωγής για Ανακατασκευή ή Αυτοστέγαση, εφό¬ 
σον πρόκειται για κατεδαφιστέο κτίσμα. 


Η έναρξη της προαναφερόμενης προθεσμίας καθορίζεται 
από την ημερομηνία παραλαβής του σχετικού πορίσματος. 

Σε περίπτωση που οι ενδιαφερόμενοι δεν προσκομίσουν 
εντός των ανωτέρω προθεσμιών όλα τα απαιτούμενα δικαιο- 
λογητικά, οι αιτήσεις θα τίθενται στο Αρχείο της Υπηρεσίας. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΔΩΡΕΑΝ ΚΡΑΤΙΚΗΣ ΑΡΩΓΗΣ 
ΓΙΑ ΑΝΑΚΑΤΑΣΚΕΥΗ ΚΑΤΟΙΚΙΑΣ 

Η διαδικασία χορήγησης Δωρεάν Κρατικής Αρωγής για 
ανακατασκευή κατοικίας χωρίζεται σε τέσσερα στάδια: 

Ιο στάδιο: Χορήγηση Βεβαίωσης Καθορισμού Δωρεάν 
Κρατικής Αρωγής για Ανακατασκευή Κατοικίας 

Ο ιδιοκτήτης πρέπει να υποβάλλει εμπρόθεσμα (§ 4β 
της παρούσας απόφασης, ανάλογα) στην αρμόδια Υπη¬ 
ρεσία αίτηση χορήγησης Δωρεάν Κρατικής Αρωγής για 
ανακατασκευή κατοικίας συνοδευόμενη από τα ακόλουθα 
δικαιολογητικά: 

1. Έκθεση αυτοψίας ολοσχερούς καταστροφής που εκ- 
δόθηκε από την αρμόδια Υπηρεσία του Υ.ΠΕ.ΧΩ.Δ.Ε. βάσει 
της οποίας η κατοικία κρίθηκε κατεδαφιστέα. 

2. Επικυρωμένο συμβόλαιο ιδιοκτησίας του πληγέντος 
ακινήτου, συνοδευόμενο από οδοιπορικό σκαρίφημα ή το- 
πογραφικό διάγραμμα. 

3. Πρόσφατο πιστοποιητικό ιδιοκτησίας από το αρμόδιο 
Υποθηκοφυλακείο. 

4. Υπεύθυνη Δήλωση του ν. 1599/1986 του ιδιοκτήτη με 
το παρακάτω κείμενο: 

α) Τα στοιχεία του κατόχου του ακινήτου την ημέρα του 
συμβάντος ήταν. 

β) Το κτίσμα που αναφέρεται στην έκθεση αυτοψίας 
ολοσχερούς καταστροφής είναι αυτό που αναφέρεται στο 
συμβόλαιο. 

γ)Έχω λάβει γνώση της υπ’ αριθμ. οικ/6996/Α32/31.10.2007 
κοινής υπουργικής απόφασης και δεσμεύομαι να κατα¬ 
σκευάσω τη νέα κατοικία σύμφωνα με τα οριζόμενα στην 
εν λόγω απόφαση. 

δ) Δεν έχω πάρει δωρεάν κρατική αρωγή από άλλο φο¬ 
ρέα, αποκλειστικά για την αποκατάσταση του εν λόγω 
κτίσματος. 

ε) Ο αριθμός των μελών της οικογένειας μου κατά την 

ημερομηνία της πυρκαγιάς ήταν.(ολογράφως) 

και εφόσον δικαιούμαι προσαύξηση της δωρεάν κρατικής 
αρωγής λόγω των μελών της οικογένειας μου, η προσαύ¬ 
ξηση αυτή επιθυμώ να υπολογιστεί για την κατοικία που 

κρίθηκε κατεδαφιστέα με την υπ’ αριθμ.έκθεση 

αυτοψίας 

5. Θεωρημένο αντίγραφο από την αρμόδια Πολεοδομία 
της οικοδομικής άδειας του πληγέντος κτίσματος. Στις 
περιπτώσεις που δεν υπάρχει οικοδομική άδεια απαιτείται 
βεβαίωση από το Δασαρχείο ότι η πληγείσα κατοικία δεν 
βρίσκεται σε δασική έκταση. 

6. Φωτοτυπία αστυνομικής ταυτότητας του ιδιοκτήτη 
του ακινήτου. 

7. Αντίγραφο της φορολογικής δήλωσης (έντυπο Ε1) του 
οικ. έτους 2006 του ιδιοκτήτη του ακινήτου. 

Μετά τον έλεγχο των δικαιολογητικών εκδίδεται από την 
αρμόδια Υπηρεσία, Βεβαίωση Καθορισμού Δωρεάν Κρα¬ 
τικής Αρωγής για Ανακατασκευή Κατοικίας. Στην υπόψη 
Βεβαίωση καθορίζεται ο δικαιούχος, το ποσό της δωρεάν 
κρατικής αρωγής που δικαιούται σύμφωνα με το εμβαδόν 
του πληγέντος κτίσματος και τα μέλη της οικογένειας 
καθώς και οι δόσεις χορήγησης της. 

Η υπόψη μελέτη πρέπει να κατατεθεί στην αρμόδια Πο¬ 
λεοδομία εντός ενός (1) έτους από την ημερομηνία έκδο¬ 
σης της Βεβαίωσης Καθορισμού Δωρεάν Κρατικής Αρωγής 
προκειμένου να μην χάσει ο ενδιαφερόμενος το δικαίωμα 
λήψης δωρεάν κρατικής αρωγής. 

Προκειμένου να εγκριθεί στη συνέχεια ολόκληρο το ποσό 
της δωρεάν κρατικής αρωγής που καθορίστηκε στη Βεβαί- 

ωση Καθορισμού, ο δικαιούχος θα πρέπει να κατασκευάσει 
κατοικία εμβαδού τουλάχιστον ίσου με το εμβαδόν που 
υπολογίστηκε η δωρεάν κρατική αρωγή. 

2ο στάδιοιΈγκριση Χορήγησης Δωρεάν Κρατικής Αρωγής 
για Ανακατασκευή Κατοικίας 
Ο δικαιούχος, προκειμένου να του χορηγηθεί Έγκριση 
Χορήγησης Δωρεάν Κρατικής Αρωγής για Ανακατασκευή 
Κατοικίας, υποχρεούται να υποβάλλει στην αρμόδια Υπη¬ 
ρεσία, εντός τριών (3) μηνών από την ημερομηνία έκδοσης 
της οικοδομικής αδείας του νέου κτίσματος, αίτηση συνο- 
δευόμενη από τα ακόλουθα δικαιολογητικά: 
α) Θεωρημένο αντίγραφο της νέας οικοδομικής αδείας. 
β) Μία σειρά εγκεκριμένων σχεδίων (αρχιτεκτονικά σχέ¬ 
δια και σχέδια ξυλοτύπων), (ακριβή φωτοαντίγραφα). 

γ) Βεβαίωση της αρμόδιας Υπηρεσίας ότι το πληγέν κτί- 
σμα έχει κατεδαφιστεί. 

δ) Υπεύθυνη Δήλωση του ν. 1599/1986 του ιδιώτη Μη¬ 
χανικού ότι η κατοικία θα κατασκευαστεί σύμφωνα με 
τις γενικές αρχές που ορίζονται στην υπ’ αριθμ. οικ/6996/ 
Α32/31.10.2007 κοινή υπουργική απόφαση. 

• Στην περίπτωση που η νέα κατοικία ανεγερθεί σε διαφο¬ 
ρετικό οικόπεδο από αυτό που βρισκόταν η πληγείσα κατοι¬ 
κία (λόγω ρυμοτομίας ή άλλης νόμιμης αιτίας) ο ιδιοκτήτης 
θα πρέπει να προσκομίσει τα στοιχεία που αποδεικνύουν 
την αδυναμία ανέγερσης στο οικόπεδο που βρισκόταν η 
πληγείσα κατοικία. Επίσης θα προσκομίσει τίτλους ιδιο¬ 
κτησίας του νέου οικοπέδου και πρόσφατο πιστοποιητικό 
ιδιοκτησίας από το αρμόδιο Υποθηκοφυλακείο. 

• Στην περίπτωση που το κτίσμα θα ανεγερθεί σε οικό¬ 
πεδο που βρίσκεται σε κατολισθαίνοντα οικισμό απαιτείται 
η προσκόμιση βεβαίωσης καταλληλότητας του εδάφους. 

ΣτηνΈγκριση Χορήγησης Δωρεάν Κρατικής Αρωγής για 
Ανακατασκευή Κατοικίας, εγκρίνεται το ποσό της Δωρεάν 
Κρατικής Αρωγής και με αυτή την έγκριση χορηγείται η 
πρώτη δόση της δωρεάν κρατικής αρωγής, το 30% του 
συνολικά εγκεκριμένου ποσού. 

3ο στάδιο: Χορήγηση Βεβαίωσης Προόδου Εργασιών 
Μετά την περαίωση του Φέροντος Οργανισμού και της 
τοιχοποιίας του νέου κτίσματος και σε χρονικό διάστημα 
όχι μεγαλύτερο των τεσσάρων (4) ετών από την έγκριση 
χορήγησης της α' δόσης της δωρεάν κρατικής αρωγής ο 
δικαιούχος πρέπει να υποβάλλει στην αρμόδια Υπηρεσία, 
αίτηση για χορήγηση Βεβαίωσης Προόδου Εργασιών, με 
τα ακόλουθα δικαιολογητικά: 

α) Τεχνική Έκθεση του ιδιώτη Μηχανικού όπου θα ανα¬ 
γράφονται οι εργασίες που έχουν εκτελεστοί 
β) Φωτογραφίες όψεων του νέου κτίσματος 
Μετά τον έλεγχο των υποβαλλομένων δικαιολογητικών, 
προκειμένου να χορηγηθεί Βεβαίωση Προόδου Εργασιών, 
απαιτείται η διενέργεια αυτοψίας από Μηχανικούς της αρ¬ 
μόδιας Υπηρεσίας για τη διαπίστωση της εκτέλεσης των 
απαιτουμένων εργασιών. Με την Βεβαίωση αυτή χορηγείται 
στον δικαιούχο η δεύτερη δόση της δωρεάν κρατικής αρω¬ 
γής ήτοι το 35% του συνολικά εγκεκριμένου ποσού. 

4ο στάδιο: Χορήγηση Βεβαίωσης Περαίωσης Εργασιών 
Μετά την περαίωση όλων των εργασιών και σε χρονικό 
διάστημα όχι μεγαλύτερο των έξι (6) ετών από τη χορήγηση 
της α' δόσης της δωρεάν κρατικής αρωγής, ο δικαιούχος 
πρέπει να υποβάλει στην αρμόδια Υπηρεσία αίτηση για 
χορήγηση Βεβαίωσης Περαίωσης Εργασιών, με τα ακό¬ 
λουθα δικαιολογητικά: 

α) Τεχνική Έκθεση του ιδιώτη Μηχανικού όπου θα ανα¬ 
γράφονται οι εργασίες που έχουν εκτελεστοί 
β) Φωτογραφίες όψεων του νέου κτίσματος 
Μετά τον έλεγχο των υποβαλλομένων δικαιολογητικών, 
προκειμένου να χορηγηθεί Βεβαίωση Περαίωσης Εργασι¬ 
ών, απαιτείται η διενέργεια αυτοψίας από Μηχανικούς της 


αρμόδιας Υπηρεσίας για τη διαπίστωση της εκτέλεσης 
των εργασιών. Με την Βεβαίωση αυτή χορηγείται στον 
δικαιούχο η τρίτη δόση της δωρεάν κρατικής αρωγής ήτοι 
το 35% του συνολικά εγκεκριμένου ποσού. 

Γ. ΔΙΑΔΙΚΑΣΙΑ ΧΟΡΗΓΗΣΗΣ ΔΩΡΕΑΝ ΚΡΑΤΙΚΗΣ ΑΡΩΓΗΣ 
ΓΙΑ ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ ΚΤΙΡΙΩΝ (ΕΚΤΟΣ 
ΚΑΤΟΙΚΙΩΝ) ΚΑΙ ΕΠΙΣΚΕΥΗ ΚΤΙΡΙΩΝ 

I. ΑΝΑΚΑΤΑΣΚΕΥΗ 

Η διαδικασία χορήγησης Σ.Σ για ανακατασκευή κτιρίων 
πλην κατοικιών χωρίζεται σε τέσσερα στάδια: 

Ιο στάδιο: Χορήγηση Βεβαίωσης Καθορισμού Δωρεάν 
Κρατικής Αρωγής για Ανακατασκευή Κτίσματος 

Ο δικαιούχος πρέπει να υποβάλλει εμπρόθεσμα (§ 4β 
της παρούσας απόφασης) στην αρμόδια Υπηρεσία αίτηση 
χορήγησης δωρεάν κρατικής αρωγής για ανακατασκευή 
συνοδευόμενη από τα ακόλουθα δικαιολογητικά: 

1. Πόρισμα που εκδόθηκε από την αρμόδια Υπηρεσία για 
το χαρακτηρισμό του πληγέντος κτιρίου. 

2. Επικυρωμένο συμβόλαιο ιδιοκτησίας του πληγέντος 
ακινήτου, συνοδευόμενο από οδοιπορικό σκαρίφημα ή το- 
πογραφικό διάγραμμα. 

3. Πιστοποιητικό ιδιοκτησίας από το Υποθηκοφυλακείο. 

4. Υπεύθυνη Δήλωση του ν. 1599/1986 του ιδιοκτήτη με 
το παρακάτω κείμενο: 

α) Τα στοιχεία του κατόχου του ακινήτου την ημέρα του 
συμβάντος ήταν. 

β) Δεν έχω πάρει δωρεάν κρατική αρωγή από άλλο φο¬ 
ρέα, αποκλειστικά για την αποκατάσταση του εν λόγω 
κτίσματος. 

5. Φωτοτυπία αστυνομικής ταυτότητας 

6. Οικοδομική άδεια του πληγέντος κτίσματος. Στις πε¬ 
ριπτώσεις που δεν υπάρχει οικοδομική άδεια απαιτείται 
βεβαίωση από το Δασαρχείο ότι το πληγέν κτίσμα δεν 
βρίσκεται σε δασική έκταση. 

7. Φωτογραφίες του πληγέντος κτίσματος. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία, Βεβαίωση Καθορισμού Δωρεάν 
Κρατικής Αρωγής για Ανακατασκευή. Στην υπόψη Βεβαί¬ 
ωση καθορίζεται το ποσό της δωρεάν κρατικής αρωγής 
σύμφωνα με το εμβαδόν του πληγέντος κτίσματος και τη 
χρήση αυτού. 

Ο ενδιαφερόμενος μετά τη Βεβαίωση Καθορισμού Δω¬ 
ρεάν Κρατικής Αρωγής για Ανακατασκευή πρέπει να υπο¬ 
βάλλει, στην αρμόδια Πολεοδομία, μελέτη προκειμένου να 
εκδοθεί άδεια ανέγερσης νέου κτίσματος. Η υπόψη μελέτη 
πρέπει να κατατεθεί στην αρμόδια Πολεοδομία εντός ενός 
(1) έτους από την ημερομηνία έκδοσης της σχετικής Βε¬ 
βαίωσης προκειμένου να μη χάσει ο ενδιαφερόμενος το 
δικαίωμα λήψης της δωρεάν κρατικής αρωγής. 

2ο στάδιο:Έγκριση Χορήγησης Δωρεάν Κρατικής Αρωγής 
για Ανακατασκευή Κτίσματος 

Ο δικαιούχος, προκειμένου να του χορηγηθεί Έγκριση 
Χορήγησης Δωρεάν Κρατικής Αρωγής, υποχρεούται να 
υποβάλλει στην αρμόδια Υπηρεσία, εντός τριών (3) μηνών 
από την ημερομηνία έκδοσης της οικοδομικής αδείας του 
νέου κτίσματος, αίτηση συνοδευόμενη από τα ακόλουθα 
δικαιολογητικά: 

α) θεωρημένο αντίγραφο της νέας οικοδομικής αδείας. 

β) Μία σειρά εγκεκριμένων σχεδίων (αρχιτεκτονικά σχέ¬ 
δια και σχέδια ξυλοτύπων), (ακριβή φωτοαντίγραφα). 

Σε περίπτωση που ο δικαιούχος χτίζει σε άλλη θέση 
(από αυτή που βρισκόταν το πληγέν κτίσμα) πρέπει να 
προσκομίσει τίτλους ιδιοκτησίας (νόμιμα επικυρωμένους) 
και πιστοποιητικό ιδιοκτησίας από το Υποθηκοφυλακείο, 
του νέου οικοπέδου. 

Με τηνΈγκριση Χορήγησης Δωρεάν Κρατικής Αρωγής για 
Ανακατασκευή Κτίσματος εγκρίνεται το ποσό της δωρεάν 

κρατική αρωγή και χορηγείται η πρώτη δόση της δωρε¬ 
άν κρατικής αρωγής, το 30% του συνολικά εγκεκριμένου 
ποσού. 

• Επισημαίνεται ότι απαιτείται η κατεδάφιση του πλη- 
γέντος κτίσματος σύμφωνα με τις παραγράφους 8, 9 και 
10 του κεφαλαίου «Γ. Λοιπά Θέματα» της παρούσας από¬ 
φασης. 

3ο στάδιο: Χορήγηση Βεβαίωσης Προόδου Εργασιών 

Μετά την περαίωση του Φέροντος Οργανισμού και της 
τοιχοποιίας του νέου κτίσματος και σε χρονικό διάστημα 
όχι μεγαλύτερο των τεσσάρων (4) ετών από την έγκριση 
χορήγησης της α' δόσης της δωρεάν κρατικής αρωγής ο 
δικαιούχος πρέπει να υποβάλλει στην αρμόδια Υπηρεσία, 
αίτηση για χορήγηση Βεβαίωσης Προόδου Εργασιών, με 
τα ακόλουθα δικαιολογητικά: 

α) Τεχνική Έκθεση του ιδιώτη Μηχανικού όπου θα ανα¬ 
γράφονται οι εργασίες που έχουν εκτελεστεί. 

β) Φωτογραφίες όψεων του νέου κτίσματος. 

Μετά τον έλεγχο των υποβαλλομένων δικαιολογητικών, 
προκειμένου να χορηγηθεί Βεβαίωση Προόδου Εργασιών, 
απαιτείται η διενέργεια αυτοψίας από Μηχανικούς της αρ¬ 
μόδιας Υπηρεσίας για τη διαπίστωση της εκτέλεσης των 
απαιτουμένων εργασιών. Με τη βεβαίωση αυτή χορηγείται 
στον δικαιούχο η δεύτερη δόση της δωρεάν κρατικής αρω¬ 
γής ήτοι το 35% του συνολικά εγκεκριμένου ποσού. 

4ο στάδιο: Χορήγηση Βεβαίωσης Περαίωσης Εργασιών 
Ανακατασκευής Κτίσματος 

Μετά την περαίωση όλων των εργασιών του νέου κτί¬ 
σματος και σε χρονικό διάστημα όχι μεγαλύτερο των έξι 
(6) ετών από την έγκριση χορήγησης της α' δόσης της δω¬ 
ρεάν κρατικής αρωγής ο δικαιούχος πρέπει να υποβάλλει 
στην αρμόδια Υπηρεσία, αίτηση για χορήγηση Βεβαίωσης 
Περαίωσης Εργασιών Ανακατασκευής Κτίσματος, με τα 
ακόλουθα δικαιολογητικά: 

α) Τεχνική Έκθεση του ιδιώτη Μηχανικού όπου θα ανα¬ 
γράφονται οι εργασίες που έχουν εκτελεστεί. 

β) Φωτογραφίες όψεων του νέου κτίσματος. 

Μετά τον έλεγχο των υποβαλλομένων δικαιολογητικών, 
προκειμένου να χορηγηθεί Βεβαίωση Περαίωσης Εργα¬ 
σιών Ανακατασκευής Κτίσματος, απαιτείται η διενέργεια 
αυτοψίας από Μηχανικούς της αρμόδιας Υπηρεσίας για τη 
διαπίστωση της εκτέλεσης των απαιτουμένων εργασιών. 
Με τη βεβαίωση αυτή χορηγείται στον δικαιούχο η τρίτη 
δόση της δωρεάν κρατικής αρωγής ήτοι το 35% του συ¬ 
νολικά εγκεκριμένου ποσού. 

II. ΑΥΤΟΣΤΕΓΑΣΗ 

Η διαδικασία χορήγησης δωρεάν κρατικής αρωγής για 
αυτοστέγαση χωρίζεται σε δύο στάδια: 

Ιο στάδιο: Χορήγηση Βεβαίωσης Καθορισμού Δωρεάν 
Κρατικής Αρωγής για Αυτοστέγαση 

Ο δικαιούχος πρέπει να υποβάλλει εμπρόθεσμα (§ 4β 
της παρούσας απόφασης) στην αρμόδια Υπηρεσία αίτηση 
χορήγησης δωρεάν κρατικής αρωγής για αυτοστέγαση με 
τα δικαιολογητικά που προαναφέρθηκαν στο πρώτο στάδιο 
της ανακατασκευής (§ ΓΙ). 

Μετά τον έλεγχο των δικαιολογητικών εκδίδεται από την 
αρμόδια Υπηρεσία Βεβαίωση Καθορισμού Δωρεάν Κρατικής 
Αρωγής για Αυτοστέγαση. Στην υπόψη Βεβαίωση καθορίζε¬ 
ται το ύψος της δωρεάν κρατικής αρωγής σύμφωνα με το 
εμβαδόν του πληγέντος κτίσματος και τη χρήση αυτού. 

2ο στάδιο: Έγκριση Δωρεάν Κρατικής Αρωγής για Αυ¬ 
τοστέγαση 

Σε διάστημα δεκαοκτώ (18) μηνών από την έκδοση της 
Βεβαίωσης Καθορισμού Δωρεάν Κρατικής Αρωγής για Αυ¬ 
τοστέγαση, ο δικαιούχος πρέπει να υποβάλλει στην αρ¬ 
μόδια Υπηρεσία αίτηση συνοδευόμενη από τα ακόλουθα 
δικαιολογητικά: 


α) Οριστικό συμβόλαιο και πιστοποιητικό ιδιοκτησίας από 
το Υποθηκοφυλακείο ή Προσύμφωνο αγοράς κτίσματος, 
νόμιμα επικυρωμένα. 

• Στην περίπτωση προσκόμισης προσυμφώνου θα ανα¬ 
γράφεται στο έντυπο της'Εγκρισης Δωρεάν Κρατικής Αρω¬ 
γής για Αυτοστέγαση προθεσμία (η οποία θα ορίζεται από 
την αρμόδια Υπηρεσία) εντός της οποίας πρέπει να προ¬ 
σκομίσει ο ενδιαφερόμενος το οριστικό συμβόλαιο. 

β) Οικοδομική άδεια αγοραζόμενου κτίσματος. Στις πε¬ 
ριπτώσεις που το κτίριο στο οποίο πραγματοποιείται η 
αυτοστέγαση δεν έχει οικοδομική άδεια (οικισμοί προϋφι- 
στάμενοι του 1923) η στατική επάρκεια του κτιρίου θα πρέ¬ 
πει να βεβαιώνεται από δύο ιδιώτες Πολιτικούς Μηχανικούς 
και στην προκειμένη περίπτωση πρέπει να προσκομίζεται 
βεβαίωση από το Δασαρχείο ότι το κτίσμα δεν βρίσκεται 
σε Δασική έκταση. 

γ) Τοπογραφικό διάγραμμα. 

δ) Σχέδια του αγοραζόμενου κτίσματος (κατόψεις, ξυ- 
λότυποι) 

Μετά τον έλεγχο των δικαιολογητικών εκδίδεται από την 
αρμόδια Υπηρεσία Έγκριση Δωρεάν Κρατικής Αρωγής για 
Αυτοστέγαση. Με την Έγκριση Δωρεάν Κρατικής Αρωγής 
για Αυτοστέγαση εγκρίνεται το ποσό της δωρεάν κρατικής 
αρωγής και χορηγείται στο σύνολο της. 

• Σε περίπτωση που αγοράζεται κτίσμα υπό ανέγερση, 
η διαδικασία χορήγησης Δωρεάν Κρατικής Αρωγής για 
Αυτοστέγαση χωρίζεται σε τέσσερα στάδια. 

Ιο και 2ο στάδιο: Χορήγηση Βεβαίωσης Καθορισμού και 
Έγκριση Δωρεάν Κρατικής Αρωγής για Αυτοστέγαση 

Τα δικαιολογητικά και οι προθεσμίες του 1ου και 2ου 
σταδίου είναι τα ίδια με αυτά που προαναφέρθηκαν στο 
Ιο και 2ο στάδιο της αυτοστέγασης (§ ΓΙΙ της παρούσας 
απόφασης). 

Κατά το 2ο στάδιο μετά τον έλεγχο των δικαιολογητι- 
κών εκδίδεται από την αρμόδια Υπηρεσία Έγκριση Δωρε¬ 
άν Κρατικής Αρωγής για Αυτοστέγαση. Με την Έγκριση 
Χορήγησης Δωρεάν Κρατικής Αρωγής για Ανακατασκευή 
Κτίσματος εγκρίνεται το ποσό της δωρεάν κρατική αρωγή 
και χορηγείται η πρώτη δόση της δωρεάν κρατικής αρωγής, 
το 30% του συνολικά εγκεκριμένου ποσού. 

3ο στάδιο: Χορήγηση Βεβαίωσης Προόδου Εργασιών 

Τα δικαιολογητικά και οι προθεσμίες του 3ου σταδίου 
είναι τα ίδια με αυτά που προαναφέρθηκαν στο 3ο στάδιο 
της ανακατασκευής (§ ΓΙ της παρούσας απόφασης). 

Μετά τον έλεγχο των υποβαλλόμενων δικαιολογητικών, 
προκειμένου να χορηγηθεί Βεβαίωση Προόδου Εργασιών, 
απαιτείται η διενέργεια αυτοψίας από Μηχανικούς της αρ¬ 
μόδιας Υπηρεσίας για τη διαπίστωση της εκτέλεσης των 
απαιτούμενων εργασιών. Με τη βεβαίωση αυτή χορηγείται 
στον δικαιούχο η δεύτερη δόση της δωρεάν κρατικής αρω¬ 
γής ήτοι το 35% του συνολικά εγκεκριμένου ποσού. 

4ο στάδιο: Χορήγηση Βεβαίωσης Περαίωσης Εργασιών 

Τα δικαιολογητικά και οι προθεσμίες του 4ου σταδίου 
είναι τα ίδια με αυτά που προαναφέρθηκαν στο 4ο στάδιο 
της ανακατασκευής (§ ΓΙ της παρούσας απόφασης). 

Μετά τον έλεγχο των υποβαλλομένων δικαιολογητικών, 
προκειμένου να χορηγηθεί Βεβαίωση Περαίωσης Εργασι¬ 
ών, απαιτείται η διενέργεια αυτοψίας από Μηχανικούς της 
αρμόδιας Υπηρεσίας για τη διαπίστωση της εκτέλεσης των 
απαιτουμένων εργασιών. Με τη βεβαίωση αυτή χορηγείται 
στον δικαιούχο η τρίτη δόση της δωρεάν κρατικής αρωγής 
ήτοι το 35% του συνολικά εγκεκριμένου ποσού. 

• Επισημαίνεται ότι απαιτείται η κατεδάφιση του πληγέ¬ 
ντος κτίσματος σύμφωνα με τις παραγράφους 8,9 και 10 του 
κεφαλαίου «Γ. Λοιπά Θέματα.» της παρούσας απόφασης. 

III. ΕΠΙΣΚΕΥΗ 

Η διαδικασία χορήγησης Δωρεάν Κρατικής Αρωγής για 
επισκευή χωρίζεται σε δύο (2) στάδια: 

Ιο στάδιο: Χορήγηση Άδειας Επισκευής 

Ο δικαιούχος υποχρεούται να υποβάλλει αίτηση συνοδευ- 
όμενη από τα παρακάτω δικαιολογητικά, εντός των προ¬ 
θεσμιών (§Α1β ή §4α της παρούσας απόφασης) και πλήρη 
φάκελο μελέτης επισκευής, προκειμένου να εκδοθεί άδεια 
επισκευής πληγέντος κτίσματος. (Ο φάκελος της μελέτης 
επισκευής θα περιλαμβάνει τα στοιχεία που αναφέρονται 
στην απόφαση καθορισμού ελάχιστων υποχρεωτικών απαι¬ 
τήσεων για τη σύνταξη μελετών αποκατάστασης). 

1. Πόρισμα που εκδόθηκε από την αρμόδια Υπηρεσία για 
το χαρακτηρισμό του πληγέντος κτιρίου - έκθεση αυτοψίας 
(εφόσον υπάρχει). 

2. Συμβόλαιο ιδιοκτησίας του πληγέντος ακινήτου, νό¬ 
μιμα επικυρωμένο και το τοπογραφικό διάγραμμα που το 
συνοδεύει. 

3. Πιστοποιητικό ιδιοκτησίας από το Υποθηκοφυλακείο 

4. Οικοδομική άδεια. Στις περιπτώσεις που δεν υπάρχει 
οικοδομική άδεια απαιτείται βεβαίωση από το Δασαρχείο 
ότι το πληγέν κτίσμα δεν βρίσκεται σε Δασική έκταση. 

5. Υπεύθυνη Δήλωση του ν. 1599/1986 του ιδιοκτήτη με 
το παρακάτω κείμενο: 

α) Τα στοιχεία του κατόχου του ακινήτου την ημέρα του 
συμβάντος ήταν. 

β) Δεν έχω πάρει δωρεάν κρατική αρωγή από άλλο φο¬ 
ρέα, αποκλειστικά για την αποκατάσταση του εν λόγω 
κτίσματος. 

6. Φωτοτυπία αστυνομικής ταυτότητας 

7. Υπεύθυνη δήλωση ν. 1599/1986 του ιδιοκτήτη (ή του 
Ειδ. Διαχειριστή σε περίπτωση διηρημένης ιδιοκτησίας), 
ότι έχει λάβει γνώση της τεχνικής έκθεσης όσον αφορά 
τον επιδιωκόμενο βαθμό επισκευής του κτιρίου και ότι την 
αποδέχεται. 

8. Για κτίρια με διηρημένη ιδιοκτησία απαιτείται επιπλέ¬ 
ον: 

α) Πρακτικό Γενικής Συνέλευσης για ορισμό Ειδικού Δι¬ 
αχειριστή. 

β) Υπεύθυνη δήλωση του ν. 1599/1986 του Ειδικού Διαχει¬ 
ριστή με το παρακάτω κείμενο: 

Βάσει του από.πρακτικού της Γ ενικής Συ¬ 

νέλευσης των συνιδιοκτητών για το κτίσμα επί της οδού 

. αρ. Δήμου . 

αποδέχομαι τον ορισμό μου ως Ειδικού Διαχειριστή με 
τις υποχρεώσεις και τις αρμοδιότητες που αναφέρονται 
στο ν. 867/1979. 

γ) Υπεύθυνη δήλωση του ν. 1599/1986 του ιδιοκτήτη με 
το παρακάτω κείμενο πέραν των άλλων: 

Ορίζω ειδικό διαχειριστή σύμφωνα με το πρακτικό της 

από. Γενικής Συνέλευσης των συνιδιοκτητών 

για την πολυκατοικία επί της οδού. 

αρ. Δήμου .τ... κ. 

του.ο οποίος θα ενεργεί κάθε πράξη και θα υπο¬ 

γράφει κάθε δικαιοπραξία για την εκτέλεση των εργασιών 
για την αποκατάσταση των ζημιών της ιδιοκτησίας μου από 

την πυρκαγιά της.καθώς και των φερόντων και 

κοινοκτήτων στοιχείων της πολυκατοικίας σύμφωνα με το 
ν. 867/1979. 

Η υπεύθυνη δήλωση αυτή γίνεται από τους ιδιοκτήτες 
που συμμετείχαν στη Γ.Σ. και συμφώνησαν στον ορισμό 
του ειδ. Διαχειριστή. 

δ) Πίνακα ποσοστών συνιδιοκτησίας οικοδομής. 

Οι Υπεύθυνες Δηλώσεις υποβάλλονται για κάθε ιδιοκτήτη 
ξεχωριστά. 

Προκειμένου να εγκριθούν οι εργασίες επισκευής απαιτεί¬ 
ται αυτοψία από Μηχανικό της Υπηρεσίας η οποία πρέπει 
να πραγματοποιείται παρουσία του μελετητή Μηχανικού 
και του ιδιοκτήτη. 

Μετά την αυτοψία και τον έλεγχο των δικαιολογητικών, 
εγκρίνεται η μελέτη επισκευής και εκδίδεται άδεια επισκευ¬ 


ής πληγέντος κτίσματος. Στην υπόψη άδεια καθορίζεται το 
σύνολο της δωρεάν κρατικής αρωγής. Με τη χορηγηθείσα 
άδεια χορηγείται από την Υπηρεσία το μισό (1/2) της δω¬ 
ρεάν κρατικής αρωγής. 

2ο στάδιο: Χορήγηση Βεβαίωσης Προόδου Εργασιών 
Επισκευής 

Μετά την εκτέλεση των εργασιών που καλύπτουν το 80% 
του εγκεκριμένου ποσού της δωρεάν κρατικής αρωγής, 
ο δικαιούχος, προκειμένου να του χορηγηθεί Βεβαίωση 
Προόδου Εργασιών Επισκευής, υποβάλλει στην αρμόδια 
Υπηρεσία αίτηση συνοδευόμενη από τα ακόλουθα δικαι- 
ολογητικά: 

α) Παραστατικά στοιχεία κατάθεσης αμοιβών Μηχανικού 
για τη μελέτη και την επίβλεψη των εργασιών επισκευής. 

β) Υπεύθυνη δήλωση του ιδιώτη Μηχανικού ότι έχουν 
εκτελεσθεί εργασίες προϋπολογισμού αντίστοιχου με το 
80% του εγκεκριμένου ποσού. 

Μετά τον έλεγχο των δικαιολογητικών και αφού διε- 
νεργηθεί αυτοψία για τη διαπίστωση της εκτέλεσης των 
εργασιών επισκευής, χορηγείται από την αρμόδια Υπηρε¬ 
σία Βεβαίωση Προόδου Εργασιών Επισκευής, με την οποία 
χορηγείται από την Υπηρεσία το υπόλοιπο μισό (1/2) της 
δωρεάν κρατικής αρωγής. 

Μετά το πέρας των εργασιών επισκευής του κτιρίου, 
προκειμένου να χορηγηθεί Βεβαίωση περαίωσης εργασιών 
επισκευής, πρέπει να υποβληθεί από τον δικαιούχο αίτηση 
στην αρμόδια Υπηρεσία. Η εν λόγω αίτηση θα συνοδεύεται 
από Υπεύθυνες Δηλώσεις του ν. 1599/1986, του ιδιοκτήτη 
και του ιδιώτη Μηχανικού στις οποίες θα δηλώνεται ότι οι 
εργασίες επισκευής έχουν ολοκληρωθεί εντός της ισχύος 
της αδείας επισκευής και σύμφωνα με αυτή. 

V. ΧΡΗΣΙΜΟΠΟΙΗΣΗ ΤΗΣ ΔΩΡΕΑΝ ΚΡΑΤΙΚΗΣ ΑΡΩΓΗΣ 
ΕΠΙΣΚΕΥΗΣ ΓΙΑ ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

1. Επιτρέπεται η χρησιμοποίηση της δωρεάν κρατικής 
αρωγής επισκευής για ανακατασκευή ή αυτοστέγαση κτι¬ 
ρίου για το οποίο έχει εκδοθεί νόμιμη οικοδομική άδεια, η 
οποία πρέπει να είναι σε ισχύ. 

Α. Χρησιμοποίηση της δωρεάν κρατικής αρωγής επισκευ¬ 
ής για ανακατασκευή ή αυτοστέγαση πριν την έκδοση άδει¬ 
ας επισκευής και την λήψη της α' δόσης 

Στις περιπτώσεις χρησιμοποίησης της δωρεάν κρατικής 
αρωγής επισκευής για ανακατασκευή ή αυτοστέγαση, η 
έκδοση της άδειας επισκευής αποτελεί απαραίτητη προ¬ 
ϋπόθεση, προκειμένου να καθοριστεί το ποσό της δωρεάν 
κρατικής αρωγής επισκευής. 

Γ ια την έκδοση της άδειας επισκευής είναι απαραίτητη 
η υποβολή των απαιτούμενων δικαιολογητικών (όπως ανα¬ 
γράφονται στο Ιο στάδιο του κεφαλαίου III της παρούσας 
απόφασης) εντός των προθεσμιών που ορίζονται στις § Αΐβ 
και 4α του Κεφ. Α της παρούσας απόφασης. 

Μετά την έκδοση της άδειας επισκευής και εντός της 
ισχύος της, απαιτείται υποβολή αίτησης από τον ενδιαφε¬ 
ρόμενο για χρησιμοποίηση της δωρεάν κρατικής αρωγής 
για ανακατασκευή ή αυτοστέγαση, συνοδευόμενη από 
Υπεύθυνη Δήλωση στην οποία θα δηλώνει ότι επιθυμεί τη 
χρησιμοποίηση της δωρεάν κρατικής αρωγής επισκευής 
για ανακατασκευή ή αυτοστέγαση. 

ί) Χρησιμοποίηση της δωρεάν κρατικής αρωγής επισκευής 
για ανακατασκευή 

Η διαδικασία χορήγησης δωρεάν κρατικής αρωγής χω¬ 
ρίζεται σε τέσσερα στάδια: 

Ιο στάδιούΕκδοση απόφασης χρησιμοποίησης της δωρε¬ 
άν κρατικής αρωγής επισκευής για ανακατασκευή. 

Μετά την έκδοση της άδειας επισκευής στην οποία θα 
καθορίζεται το ποσό της δωρεάν κρατικής αρωγής και 
την αίτηση του ενδιαφερομένου για χρησιμοποίηση της 
δωρεάν κρατικής αρωγής επισκευής για ανακατασκευή, 
θα εκδίδεται από την αρμόδια Υπηρεσία, απόφαση χρη- 

σιμοποίησης της δωρεάν κρατικής αρωγής επισκευής για 
ανακατασκευή και θα ακυρώνεται η άδεια επισκευής βάσει 
της απόφασης αυτής. 

Στην απόφαση αυτή, η οποία επέχει θέση Βεβαίωσης 
Καθορισμού δωρεάν κρατικής αρωγής για Ανακατασκευή, 
θα καθορίζεται ποσό δωρεάν κρατικής αρωγής το οποίο 
θα είναι ίσο με τη δωρεάν κρατική αρωγή που αρχικά είχε 
εγκριθεί για την επισκευή του κτίσματος. Το ποσό αυτό δεν 
επιτρέπεται να υπερβαίνει το ποσό της δωρεάν κρατικής 
αρωγής το οποίο θα προέκυπτε αν το συγκεκριμένο κτίσμα 
είχε κριθεί κατεδαφιστέο και ανακατασκευαζόταν. 

Μετά την έκδοση της προαναφερόμενης απόφασης και 
εντός ενός (1) έτους από την ημερομηνία έκδοσης της, 
ο ενδιαφερόμενος πρέπει να υποβάλλει στην αρμόδια 
Πολεοδομία,μελέτη προκειμένου να εκδοθεί άδεια ανέ¬ 
γερσης νέου κτίσματος. 

2ο στάδιο, 3ο στάδιο και 4ο στάδιο: Έγκριση δωρεάν 
κρατικής αρωγής, Χορήγηση Βεβαίωσης Προόδου Εργασιών 
και Χορήγηση Βεβαίωσης Περαίωσης Εργασιών. 

Προκειμένου ο δικαιούχος να λάβει ολόκληρο το ποσό 
της δωρεάν κρατικής αρωγής που καθορίστηκε στο προ¬ 
ηγούμενο στάδιο θα πρέπει να ανακατασκευάσει κτίσμα 
επιφάνειας ή όγκου (όπως ορίζεται στην κοινή υπουργική 
απόφαση καθορισμού πιστωτικών διευκολύνσεων) μεγα¬ 
λύτερου ή ίσου με Α: 

Α = -ρ- χ 66% 

όπου: 

Α= ελάχιστο εμβαδόν ή όγκος κτίσματος που πρέπει να 
ανακατασκευαστεί 

Β= το ποσό της δωρεάν κρατικής αρωγής που καθορί¬ 
στηκε στο Ιο στάδιο 

Γ = η τιμή μονάδος/τ.μ. για ανακατασκευή (ανάλογα με τη 
χρήση του κτίσματος) 

Κατά τα λοιπά για το 2ο, 3ο και στάδιο χορήγησης δω¬ 
ρεάν κρατικής αρωγής ισχύουν όσα προαναφέρθηκαν στο 
2ο, 3ο και στάδιο της ανακατασκευής. 

ϋ) Χρησιμοποίηση της δωρεάν κρατικής αρωγής επισκευ¬ 
ής για αυτοστέγαση 

Η διαδικαία χορήγησης δωρεάν κρατικής αρωγής χωρί¬ 
ζεται σε δύο στάδια: 

Ιο στάδιο:Έκδοση απόφασης χρησιμοποίησης της δωρε¬ 
άν κρατικής αρωγής επισκευής για αυτοστέγαση. 

Μετά την έκδοση της άδειας επισκευής στην οποία θα 
καθορίζεται το ποσό της δωρεάν κρατικής αρωγής και την 
αίτηση του ενδιαφερομένου για χρησιμοποίηση της δωρεάν 
κρατικής αρωγής επισκευής για αυτοστέγαση, θα εκδίδεται 
από την αρμόδια Υπηρεσία απόφαση χρησιμοποίησης της 
δωρεάν κρατικής αρωγής επισκευής για αυτοστέγαση και 
θα ακυρώνεται η άδεια επισκευής βάσει της απόφασης 
αυτής. 

Στην απόφαση αυτή, η οποία επέχει θέση Βεβαίωσης 
Καθορισμού δωρεάν κρατικής αρωγής θα καθορίζεται ποσό 
της δωρεάν κρατικής αρωγής το οποίο θα είναι ίσο με τη 
δωρεάν κρατικής αρωγής που αρχικά είχε εγκριθεί για την 
επισκευή του κτίσματος. Το ποσό αυτό δεν επιτρέπεται 
να υπερβαίνει το ποσό της δωρεάν κρατικής αρωγής το 
οποίο θα προέκυπτε αν το συγκεκριμένο κτίσμα είχε κριθεί 
κατεδαφιστέο και ανακατασκευαζόταν. 

2ο στάδιο:Έγκριση Δωρεάν Κρατικής Αρωγής 

Μετά την έκδοση της προαναφερόμενης απόφασης και 
εντός δεκαοκτώ μηνών (18) μηνών από την ημερομηνία έκδο¬ 
σης της, ο ενδιαφερόμενος πρέπει να υποβάλλει στην αρμό¬ 
δια Υπηρεσία, αίτηση συνοδευόμενη από τα δικαιολογητικά 
που αναφέρθηκαν στο 2ο στάδιο της αυτοστέγασης. 

Προκειμένου ο δικαιούχος να λάβει ολόκληρο το ποσό 
της δωρεάν κρατικής αρωγής που καθορίστηκε στο προη¬ 


γούμενο στάδιο θα πρέπει να αγοράσει κτίσμα επιφάνειας 
μεγαλύτερης ή ίσης με Α: 

Α = -ρ- χ 66% 

όπου: 

Α= το ελάχιστο εμβαδόν κτίσματος που πρέπει να αγο¬ 
ραστεί 

Β= το ποσό της δωρεάν κρατικής αρωγής που καθορί¬ 
στηκε στο Ιο στάδιο 

Γ= η τιμή μονάδος/τ.μ. για ανακατασκευή (ανάλογα με τη 
χρήση του κτίσματος). 

Σε περίπτωση που το εμβαδόν του νέου κτίσματος είναι 
μικρότερο από το Α ή σε περίπτωση που το ποσό αγοράς 
του ακινήτου είναι μικρότερο από το ποσό δωρεάν κρα¬ 
τικής αρωγής που έχει καθοριστεί στο α'στάδιο, γίνεται 
περικοπή του ποσού και εγκρίνεται το μειωμένο ποσό της 
δωρεάν κρατικής αρωγής. 

Μετά τον έλεγχο των δικαιολογητικών εκδίδεται από την 
αρμόδια Υπηρεσία Έγκριση Δωρεάν Κρατικής Αρωγής για 
Αυτοστέγαση. Με την έγκριση αυτή χορηγείται από την 
Υπηρεσία το σύνολο της δωρεάν κρατικής αρωγής. 

Β. Χρησιμοποίηση της δωρεάν κρατικής αρωγής επισκευ¬ 
ής για ανακατασκευή ή αυτοστέγαση μετά την έκδοση 
άδειας επισκευής και τη λήψη της α' δόσης 

Εντός της ισχύος της αδείας επισκευής, απαιτείται η υπο¬ 
βολή αίτησης από τον ενδιαφερόμενο για χρησιμοποίηση 
της δωρεάν κρατικής αρωγής επισκευής για ανακατασκευή 
ή αυτοστέγαση, συνοδευόμενη από Υπεύθυνη Δήλωση, στην 
οποία θα δηλώνει ότι επιθυμεί τη χρησιμοποίησης της 
δωρεάν κρατικής αρωγής επισκευής για ανακατασκευή ή 
αυτοστέγαση. 

Ταυτόχρονα με την αίτηση (εντός της ισχύος της αδείας 
επισκευής), θα πρέπει να κατατεθούν και τα δικαιολογη- 
τικά του 2ου σταδίου όπως προαναφέρθηκαν στο παρόν 
κεφάλαιο, κατά περίπτωση. 

Η Υπηρεσία θα εκδίδει ταυτόχρονα την απόφαση χρη¬ 
σιμοποίησης της δωρεάν κρατικής αρωγής επισκευής για 
ανακατασκευή ή αυτοστέγαση και την αντίστοιχη Έγκριση 
Δωρεάν Κρατικής Αρωγής. 

Στην απόφαση χρησιμοποίησης δωρεάν κρατικής αρωγής 
επισκευής για ανακατασκευή ή αυτοστέγαση θα βεβαιώ¬ 
νεται το ίδιο το ποσό δωρεάν κρατικής αρωγής το οποίο 
είχε εγκριθεί με την άδεια επισκευής. 

Με την έγκριση δωρεάν κρατικής αρωγής θα εγκρίνεται 
το ίδιο ποσό που είχε εγκριθεί με την άδεια επισκευής εφό¬ 
σον πληρούνται οι προϋποθέσεις που αναφέρθηκαν στην 
§ Α του κεφ.ν και ανάλογα με την περίπτωση. Σε αντίθετη 
περίπτωση θα εγκρίνεται το μειωμένο ποσό. 

Στην περίπτωση ανακατασκευής ως ποσό α'δόσης στην 
έγκριση θα αναγράφεται το ποσό της α'δόσης που είχε 
εγκριθεί με την άδεια επισκευής και το οποίο έχει ήδη 
αναληφθεί και ως ποσό β' και γ'δόσης, το ποσό του 15% και 
35% αντίστοιχα της εγκεκριμένης δωρεάν κρατικής αρω¬ 
γής. Κατά τα λοιπά για το 3ο στάδιο «Χορήγηση Βεβαίωσης 
Προόδου Εργασιών» και 4ο στάδιο «Χορήγηση Βεβαίωσης 
Περαίωσης Εργασιών» θα ακολουθείται η διαδικασία που 
προαναφέρθηκε στην περίπτωση της ανακατασκευής. 

Στις περιπτώσεις αυτοστέγασης που η δωρεάν κρατική 
αρωγή χορηγείται εφάπαξ στην έγκριση θα αναγράφεται 
το εγκεκριμένο ποσό και το ποσό που θα χορηγείται με την 
έγκριση αυτή θα είναι το υπολειπόμενο ποσό της δωρεάν 
κρατικής αρωγής. 

Εφόσον το ποσό της δωρεάν κρατικής αρωγής που έχει 
ήδη ληφθεί είναι μεγαλύτερο του νέου εγκεκριμένου πο¬ 
σού θα πρέπει να επιστραφεί ποσό της δωρεάν κρατικής 
αρωγής ίσο με τη διαφορά τους και σύμφωνα με τις διατά¬ 
ξεις που ισχύουν για την επιστροφή της δωρεάν κρατικής 
αρωγής. 

2. Στις περιπτώσεις χρησιμοποίησης της δωρεάν κρατικής 
αρωγής επισκευής για ανακατασκευή ή αυτοστέγαση, η 
χορήγηση της δωρεάν κρατικής αρωγής θα πραγματοποι¬ 
είται μετά τη διαπίστωση της κατεδάφισης του πληγέντος 
κρίσματος από την Υπηρεσία. 

3. Αν ο ενδιαφερόμενος μετά την έκδοση της απόφασης 
για χρησιμοποίηση της δωρεάν κρατικής αρωγής επισκευής 
για ανακατασκευή ή αυτοστέγαση, επιθυμεί να χρησιμοποι¬ 
ήσει τη δωρεάν κρατική αρωγή επισκευής για διαφορετικό 
σκοπό από αυτόν που είχε αρχικά επιλέξει, αυτό θα πρέπει 
να αιτηθεί εντός των τεσσάρων (4) ετών από την ημερο¬ 
μηνία έκδοσης της αρχικής άδειας επισκευής. 

Γ. ΛΟΙΠΑ ΘΕΜΑΤΑ 

1. Σε περίπτωση καθυστέρησης υποβολής δικαιολογητικών 
για χορήγηση δωρεάν κρατικής αρωγής Ανακατασκευής ή 
Αυτοστέγασης ή Επισκευής πληγέντος κτιρίου ή για Ανακα¬ 
τασκευή Κατοικίας ή για χορήγηση Βεβαίωσης Περαίωσης 
Εργασιών, οφειλομένη σε λόγους ανεξάρτητους της θέλη¬ 
σης του ενδιαφερομένου, θα εκδίδεται από την Υ.Α.Σ. από¬ 
φαση στην οποία θα καθορίζεται η παράταση προθεσμίας. 
Η απόφαση παράτασης θα εκδίδεται μετά από αίτηση του 
δικαιούχου συνοδευόμενη από τα σχετικά δικαιολογητικά. 

Κωλύματα θεωρούνται οι διαφορές μεταξύ πολίτη και 
Δημοτικής ή Δημόσιας Αρχής, οι εκκρεμοδικίες σχετικά 
με την ιδιοκτησία του πληγέντος ακινήτου ή τη δικαστική 
διανομή του και η καθυστέρηση υποβολής δικαιολογητικών 
λόγω ανωτέρας βίας ή οφειλόμενη σε υπαιτιότητα Δημο¬ 
τικής ή Δημόσιας Αρχής. 

Η ημερομηνία άρσης του κωλύματος θα βεβαιώνεται με 
την προσκόμιση του σχετικού εγγράφου της αρμόδιας Αρ¬ 
χής ή της τελεσίδικης δικαστικής απόφασης. 

2. Επιτρέπεται η αλλαγή της δωρεάν κρατικής αρωγής 
ανακατασκευής σε αυτοστέγαση μετά την έκδοση της Βε¬ 
βαίωσης Καθορισμού Δωρεάν Κρατικής Αρωγής Ανακατα¬ 
σκευής, εφόσον ο ιδιοκτήτης το επιθυμεί, με την προϋπό¬ 
θεση ότι η αλλαγή θα αιτηθεί εντός της προθεσμίας του 
ενός (1) έτους από την ημερομηνία έκδοσης της Βεβαίωσης 
Καθορισμού δωρεάν κρατικής αρωγής ανακατασκευής και 
στη συνέχεια θα εκδίδεται νέα Βεβαίωση Καθορισμού Δω¬ 
ρεάν Κρατικής Αρωγής Αυτοστέγασης. 

Η συνέχιση της διαδικασίας χορήγησης δωρεάν κρατικής 
αρωγής θα είναι η ίδια με αυτή που προαναφέρθηκε στην 
παρούσα απόφαση για την περίπτωση της αυτοστέγασης. 

Σε περίπτωση που μελλοντικά ο ενδιαφερόμενος ενδια¬ 
φερθεί για νέα αλλαγή της δωρεάν κρατικής αρωγής θα 
πρέπει να υποβάλει αίτηση, εντός της προαναφερόμενης 
προθεσμίας του ενός (1) έτους από την ημερομηνία έκδο¬ 
σης της αρχικής Βεβαίωσης Καθορισμού Δωρεάν Κρατικής 
Αρωγής Ανακατασκευής. 

3. Η ισχύς της αδείας επισκευής καθορίζεται σε τέσσερα 
(4) χρόνια. Μετά το πέρας των τεσσάρων (4) ετών, δεν είναι 
δυνατή η περαιτέρω παράταση της ισχύος της αδείας. 

4. Οι ενστάσεις κατά πράξεων της αρμόδιας Υπηρεσίας 
και οι αιτήσεις για επανεξέταση κτιρίων, είναι εμπρόθε¬ 
σμες, εφόσον υποβάλλονται εντός τριών (3) μηνών από 
την ημερομηνία παραλαβής της σχετικής απόφασης από 
τον ενδιαφερόμενο. Τα πορίσματα των ενστάσεων για χα¬ 
ρακτηρισμό, χρήση και διαστάσεις κτισμάτων θεωρούνται 
τελεσίδικα και δεν επιδέχονται άλλη ένσταση. 

5. Στις περιπτώσεις που δεν υπάρχουν τίτλοι ιδιοκτησίας 
(π.χ. οικισμοί προϋφιστάμενοι του 1923 κ.λπ.) για την απόδει¬ 
ξη της κυριότητας του ακινήτου απαιτείται η προσκόμιση 
δηλώσεων του ν. 1599/1986 του ιδιοκτήτη και δύο μαρτύρων 
για 20ετή νομή. Στις περιπτώσεις αυτές απαιτείται και πρό¬ 
σφατο αντίγραφο μερίδας από το Υποθηκοφυλακείο. 

6. Οι Υπεύθυνες Δηλώσεις θα προσκομίζονται με βε¬ 
βαιωμένο το γνήσιο της υπογραφής εφόσον ο δηλών δεν 
προσέρχεται αυτοπροσώπως στην Υπηρεσία. 


7. Στις περιπτώσεις πληγέντων κτισμάτων που βρίσκονται 
εντός οικισμών προυφιστάμενων του 1923, η Βεβαίωση του 
Δασαρχείου, που προαναφέρθηκε στα δικαιολογητικά, μπο¬ 
ρεί να αντικατασταθεί από Βεβαίωση του αρμόδιου Πολεο- 
δομικού Γ ραφείου με την οποία θα βεβαιώνεται ότι το κτίσμα 
βρίσκεται εντός οικισμού και εκτός δασικής έκτασης. 

8. Στις περιπτώσεις (όπως ορίζονται στην κοινή υπουργική 
απόφαση καθορισμού πιστωτικών διευκολύνσεων) μετα¬ 
φοράς της δωρεάν κρατικής αρωγής για ανακατασκευή 
σε άλλη πληγείσα περιοχή ή θέση η «Εγκριση Δωρεάν 
Κρατικής Αρωγής Ανακατασκευής ή Αυτοστέγασης» θα 
χορηγείται μετά τη διαπίστωση της κατεδάφισης του πα¬ 
λαιού κτίσματος (ανεξάρτητα από τον χαρακτηρισμό του 
κτίσματος) και την έκδοση από την Υπηρεσία της σχετικής 
Βεβαίωσης κατεδάφισης. 

9. Στις περιπτώσεις κατεδαφιστέων κτισμάτων η Έγκριση 
Δωρεάν Κρατικής Αρωγής για ανακατασκευή στην ίδια 
θέση θα χορηγείται μετά την κατεδάφιση του πληγέντος 
κτίσματος η οποία θα διαπιστώνεται από την Υπηρεσία και 
θα εκδίδεται η σχετική Βεβαίωση. 

10. Στις περιπτώσεις κτισμάτων που έχουν κριθεί ως κτί- 
σματα δομημένα από ευτελή υλικά ή επισκευάσιμα και οι 
ιδιοκτήτες τους έχουν επιλέξει την ανακατασκευή τους ή 
ασύμφορα επισκευής και αυτά ανακατασκευάζονται στην 
ίδια θέση, η κατεδάφιση του πληγέντος ακινήτου θα πραγ¬ 
ματοποιείται σε χρονικό διάστημα όχι μεγαλύτερο των έξι 
(6) ετών από τη χορήγηση της α' δόσης. Η κατεδάφιση του 
πληγέντος κτίσματος θα διαπιστώνεται από την Υπηρεσία 
και θα εκδίδεται η σχετική Βεβαίωση. 

Επισημαίνεται ότι θα επιβάλλονται στους δικαιούχους, οι 
κυρώσεις που προβλέπονται από τις οικείες κοινές υπουρ¬ 
γικές αποφάσεις εφόσον παρέλθει χρονικό διάστημα με¬ 
γαλύτερο των έξι (6) ετών χωρίς να έχει πραγματοποιηθεί 
η κατεδάφιση του πληγέντος κτίσματος. 

Σε κάθε περίπτωση πριν από τη χορήγηση της τελευ¬ 
ταίας δόσης της δωρεάν κρατικής αρωγής απαιτείται η 
κατεδάφιση του πληγέντος κτίσματος. 

11. Η αρμόδια Υπηρεσία υποχρεούται, όπως εντός δύο (2) 
μηνών από την υποβολή πλήρους φακέλου από τον ενδιαφε¬ 
ρόμενο, να εκδίδει Βεβαίωση Καθορισμού Δωρεάν Κρατικής 
Αρωγής για Ανακατασκευή Κτίσματος ή Άδεια Επισκευής για 
την αποκατάσταση του πληγέντος κτίσματος του. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 

-Φ- 

Αριθμ. ΠΙβ/Γ.Π. 103632 (2) 

Συμπλήρωση των διατάξεων της υπ’ αριθμ. ΠΙβ/Γ.Π. 
127307/21.1.2004 υπουργικής απόφασης «Καθορισμός 
όρων πώλησης ειδών οικοτεχνίας του Εθνικού Συμβου¬ 
λίου Κοινωνικής Φροντίδας» (Φ.Ε.Κ. 159/2004 τ.Β'). 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 10 του νόμου 3209/2003 
«Ρυθμίσεις θεμάτων αρμοδιότητας Υπουργείου Υγείας και 
Πρόνοιας» (Φ.Ε.Κ. 304/2003 τ.Α'). 

2. Τις διατάξεις του άρθρου 7 του νόμου 3106/2003 «Ανα¬ 
διοργάνωση του Εθνικού Συστήματος Κοινωνικής Φροντί¬ 
δας και άλλες διατάξεις» (Φ.Ε.Κ. 30/2003 τ.Α'). 

3. Τις διατάξεις του άρθρου 38 του νόμου 3370/2005 
«Οργάνωση και λειτοιιργία των υπηρεσιών δημόσιας υγείας 
και λοιπές διατάξεις» (Φ.Ε.Κ. 176/2005 τ.Α'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Την απόφαση της υπ’ αριθμ. 70/16.7.2007 Συνεδρίας του 
Διοικητικού Συμβουλίου του Ι.Κ.Π.Α. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Στην υπ’ αριθμ. ΠΙβ/Γ.Π. 127307/21.1.2004 υπουργική από¬ 
φαση προστίθεται παράγραφος ως εξής: 

Ζ. Διάθεση ειδών με μειωμένες τιμές: 

1. Οι ελαττωματικοί τάπητες κόμβων, κιλιμιών και κεντη¬ 
τών χαλιών χαρακτηρισμένοι από τις αρμόδιες επιτροπές 
(απόφαση 1530/1.9.2006 της υπ’ αριθμ. 46/5.7.2006 Συνεδρίας 
Δ.Σ. Ι.Κ.Π.Α.) ως Β', Γ', Δ', Ε' διαλογής, θα διατίθενται προς 
πώληση με ποσοστό έκπτωσης 5%, 10%, 15% και 25% αντί¬ 
στοιχα επί τις αρχικής τιμής πώλησής τους. 

2. Τα ελαττωματικά κεντητά μαξιλάρια, ταγάρια και κε¬ 
ντήματα χαρακτηρισμένα από τις αρμόδιες τεχνικές επι¬ 
τροπές ως Β', Γ', Δ' διαλογής, θα διατίθενται προς πώληση 
με ποσοστό έκπτωσης 15%, 20% και 25% αντίστοιχα επί 
της αρχικής λιανικής τιμής πώλησής τους. 

3. Τα αποθέματα ταπήτων κόμβων, κιλιμιών, κεντητών 
χαλιών και ταπισσερί, που η έναρξη παραγωγής των έγινε 
μέχρι 31.12.2000 ή τα εμπορεύματα που αγοράστηκαν μέ¬ 
χρι 31.12.2000 θα διατίθενται, μέχρι εξαντλήσεως τους, με 
ποσοστό έκπτωσης 50% επί των τιμών λιανικής πώλησης, 
χωρίς καμία άλλη έκπτωση. 

Ο έλεγχος του χρόνου έναρξης παραγωγής, των μεν ταπή¬ 
των, κιλιμιών, κεντητών χαλιών και ταπισσερί θα γίνει με βάσει 
την ημερομηνία αποστολής τους για παραγωγή, όπως αυτή 
αναγράφεται στο τηρούμενο από τη Διεύθυνση Έρευνας Λαϊ¬ 
κής Παραδοσιακής Τέχνης και Προστασίας Ειδικών Πληθυσμι- 
ακών Ομάδων, βιβλίο Μητρώου, για δε τα εμπορεύματα που 
αγοράστηκαν με βάση το Πρωτόκολλο παραλαβής τους. 

Για τα είδη της περίπτωσης αυτής που έχουν χαρακτηρι- 
σθεί ως Β', Γ', Δ', Ε' διαλογής το τελικό ποσό έκπτωσης δεν 
θα υπερβαίνει το 50% επί της αρχικής τιμής πώλησής τους. 

4. Τα είδη (τάπητες - κιλίμια) των οποίων τα κρόσσια 
καταστράφηκαν από τον πλύντη, θα διατίθενται, μέχρι 
εξάντλησής τους, με τιμή πώλησης ίση με τη διαφορά 
που προκύπτει αφαιρουμένου του κόστους τους (το οποίο 
εισπράττεται από τον πλύντη σύμφωνα με την υπ’ αριθμ. 
33/11.1.2007 απόφαση της υπ’ αριθμ. 57/20.12.2006 Συνεδρί¬ 
ας του Δ.Σ. του Ι.Κ.Π.Α.) από την ισχύουσα τιμή λιανικής 
πώλησής τους, απολύτως τοις μετρητοίς. 

5. Τα ελαττωματικά είδη που έχουν χαρακτηρισθεί από 
τις αρμόδιες τεχνικές επιτροπές ως μη εμπορεύσιμα και μη 
δυνάμενα να χρησιμοποιηθούν θα καταστραφούν. 

6. Οι τελικές τιμές πώλησης όλων των ειδών των ανωτέρω 
κατηγοριών θα εισάγονται στο Δ.Σ. του Ι.Κ.Π.Α. προς έγκριση. 

Κατά τα λοιπά η υπ’ αριθμ. ΠΙβ/Γ.Π. 127307/21.1.2004 από¬ 
φαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2007 

Ο ΥΠΟΥΡΓΟΣ 

Δ. ΑΒΡΑΜΟΠΟΥΛΟΣ 

-♦- 

(3) 

Χορήγηση άδειας άσκησης επαγγέλματος Κοινωνικού Λει¬ 
τουργού στον Μπαμπούση Δημήτριο του Αλεξάνδρου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 9818/24.10.2007 απόφαση του Νομάρχη 
Αθηνών έχει χορηγηθεί στον Μπαμπούση Δημήτριο του 


Αλεξάνδρου, άδεια άσκησης επαγγέλματος Κοινωνικού 
Λειτουργού. 

Με εντολή Νομάρχη 
Η Εντεταλμένη Σύμβουλος 
ΛΙΛΙΚΑ ΒΑΣΙΛΑΚΟΥ 
-♦- 

(4) 

Χορήγηση άδειας άσκησης επαγγέλματος Κοινωνικού 
Λειτουργού στην Σμπόνια Ελπίδα του Αντωνίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 8830/24.9.2007 απόφαση του Νομάρχη 
Αθηνών έχει χορηγηθεί στην Σμπόνια Ελπίδα του Αντωνίου 
άδεια άσκησης επαγγέλματος Κοινωνικού Λειτουργού. 

Με εντολή Νομάρχη 
Η Εντεταλμένη Σύμβουλος 
ΛΙΛΙΚΑ ΒΑΣΙΛΑΚΟΥ 
-♦- 

Αριθμ. 20076484 (5) 

Μεταφορά μιας (1) κενής οργανικής θέσης Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.) από το Πα¬ 
νεπιστήμιο στο Τμήμα Διδακτικής της Τεχνολογίας και 
Ψηφιακών Συστημάτων. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. τις διατάξεις τις παρ. 5α του άρθρου 14 του ν. 2817/2000 
(ΦΕΚ 78/τ.Α'/14.3.2000). 

2. Την υπ’ αριθμ. Α/107/24.4.2000 εγκύκλιο του Υπουργείου 
Εθνικής Παιδείας και Θρησκευμάτων. 

3. Το υπ’ αριθμ. Φ.131.1/21111/Β2/17.8.2007 έγγραφο του 
Υπουργείου Εθνικής Παιδείας και Θρησκευμάτων. 

4. Την απόφαση του Πρυτανικού Συμβουλίου (συνεδρίαση 
της 5.10.2007). 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού ή 
του προϋπολογισμού του Πανεπιστημίου Πειραιώς, απο¬ 
φασίζουμε: 

Τη μεταφορά μιας (1) κενής οργανικής θέσης Ε.Τ.Ε.Π. από 
το Πανεπιστήμιο στο Τμήμα Διδακτικής της Τεχνολογίας 
και Ψηφιακών Συστημάτων. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Πειραιάς, 2 Νοεμβρίου 2007 

Ο Πρύτανης 
ΣΩΤΗΡΙΟΣ ΚΑΡΒΟΥΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην τροποποίηση Οργανισμού Εσωτερικής Οργάνωσης 
και λειτουργίας των Υπηρεσιών της Νομαρχιακής Αυτοδιοί¬ 
κησης Κορινθίας, που δημοσιεύθηκε στο ΦΕΚ 2110/30.10.2007 
τ.Β' και στη σελίδα 29333 στη β' στήλη και στους στίχους 
7ο και 8ο, επιφέρεται η πιο κάτω διόρθωση: 

Από το λανθασμένο: «ΚΑΤΗΓΟΡΙΑ-ΚΛΑΔΟΣ ΜΟΝΙΜΟ 
ΠΡΟΣ.» 

ΙΔ. ΔΙΚ. ΑΟΡ. ΧΡ.» 

στο ορθό: «ΚΑΤΗΓΟΡΙΑ-ΚΛΑΔΟΣ ΜΟΝΙΜΟ ΠΡΟΣ. ΙΔ. ΔΙΚ. 
ΑΟΡ. ΧΡ.». 

(Από το Εθνικό Τυπογραφείο) 

